มยุรา เศวตศิลา

กุลนภา เศวตศิลา เป็นที่รู้จักในชื่อ มยุรา เศวตศิลา เดิมใช้ชื่อว่า มยุรา ธนะบุตร (นามเดิม รัตนา ชาตะธนะบุตร; เกิด 2 กรกฎาคม พ.ศ. 2501) ชื่อเล่น ตั๊กแตน หรือ ตั๊ก เป็นนักแสดงและพิธีกรหญิงชาวไทยเชื้อสายจีน
==ประวัติ==
มยุรา เศวตศิลา มีชื่อแต่แรกเกิดว่า รัตนา ชาตะธนะบุตร มีชื่อเล่นว่า ตั๊กแตน หรือ ตั๊ก เป็นบุตรคนที่สองจากทั้งหมดสี่คน บิดาเป็นชาวจีนไหหลำอพยพ มยุราสำเร็จการศึกษาจากวิทยาลัยนาฏศิลป์ วิชาเอกคีตศิลป์สากล วิชาโทบัลเล่ต์ เป็นนางแบบปกนิตยสารลลนา ถ่ายโฆษณาสบู่ดาร์ลิ่ง  ใช้ชื่อในการถ่ายแบบว่า อัมพิกา ธนะบุตร 
=== วงการบันเทิง ===
มยุราเป็นนางเอกภาพยนตร์โดยการชักนำของพร้อมสิน สีบุญเรือง (พันคำ) โดยครั้งแรกพันคำตั้งใจจะสร้างภาพยนตร์เรื่อง "ทิวาหวาม" ให้ นัยนา ชีวานันท์ รับบทนางเอก แต่ทางต้นสังกัดคือ ละโว้ภาพยนตร์ ไม่ยอมปล่อยตัวนัยนามารับบท พันคำจึงเลือกมยุรามารับบทนี้แทน พร้อมกับตั้งชื่อให้ว่า "วันวิสาข์" ตามชื่อนางเอกในเรื่อง แต่ในที่สุด ละโว้ภาพยนตร์ได้ยอมให้นัยนามารับบทนำในที่สุด มยุราจึงพลาดบทวันวิสาข์ไปอย่างน่าเสียดาย
อย่างไรก็ตาม หลังจากนั้นไม่นาน ดอกดิน กัญญามาลย์ ได้ติดต่อให้มยุรามารับบทนางเอกภาพยนตร์เรื่องแรกคือ “แหม่มจ๋า” และได้ตั้งชื่อในวงการให้ว่า "มยุรา ธนะบุตร" ภาพยนตร์ดังกล่าวเป็นหนึ่งในภาพยนตร์จากหลายเรื่องของดอกดินที่ทำรายได้สูงเกินหนึ่งล้านบาท หรือที่มักเรียกกันว่า "ล้านแล้วจ้า" จึงถือได้ว่ามยุราประสบความสำเร็จอย่างมากในการแสดงภาพยนตร์เรื่องแรก
หลังจากนั้นมยุรายังคงเป็นนางเอกภาพยนตร์ของดอกดินต่อไป ได้แก่ มือปืนพ่อลูกอ่อน, กุ้งนาง, สิงห์สำออย, แม่ดอกกัญชา, ไอ้แปดนิ้ว   ภาพยนตร์เรื่องอื่น ๆ ที่มีชื่อเสียง เช่น บ่อเพลิงที่โพทะเล, กระดังงากลีบทอง, ชื่นชีวานาวี, ซูเปอร์ลูกทุ่ง, 7 ป่าช้า, เท่งป๊ะต๊ะติ๊งโหน่ง ฯลฯ
มยุราแสดงภาพยนตร์อยู่ระยะหนึ่งจึงหันเข้าสู่วงการละคร ประเดิมด้วยละครของช่อง 3 เรื่อง "กุลปราโมทย์" โดยมีรัตนาภรณ์ อินทรกำแหง เป็นผู้ชักจูง
===พิธีกร===
มยุราเริ่มบทบาทการเป็นพิธีกรเมื่อสุรางค์ เปรมปรีดิ์ มอบหมายให้เป็นพิธีกรในรายการ 7 สีคอนเสิร์ต คู่กับธงไชย แมคอินไตย ซึ่งเป็นรายการสด เริ่มออกอากาศครั้งแรก 4 มกราคม 2529 ณ ลานเพลิน 7 สี ซึ่งได้รับเสียงตอบรับจากผู้ชมเป็นอย่างดี จนเธอได้รับเลือกให้เป็นพิธีกรในเวทีต่าง ๆ มากมาย เช่น เวทีการประกวดนางสาวไทย เวทีการประกวดมิสทีนไทยแลนด์  เวทีการประกาศผลรางวัลเมขลา ผู้ประกาศรายการช่อง 7
หลังจากนั้นมยุราก็ได้ก้าวสู่การเป็นพิธีกรของบริษัทเวิร์คพอยท์ ในรายการชิงร้อยชิงล้าน คู่กับปัญญา นิรันดร์กุล ทำให้มยุรากลายเป็นพิธีกรชื่อดังของเมืองไทยในเวลาไม่นาน ในยุคนั้นพิธีกรหญิงที่โด่งดังพร้อม ๆ กับเธอ เช่น อัจฉราพรรณ ไพบูลย์สุวรรณ, ดวงตา ตุงคะมณี, ญาณี จงวิสุทธิ์ และผุสชา โทณะวณิก เป็นต้น
มยุราออกจากงานพิธีกรรายการชิงร้อยชิงล้านภายหลังจากที่เธออัดเทปรายการดังกล่าวช่วงกลางดึกของวันที่ 4 ตุลาคม พ.ศ. 2555 ซึ่งเธอทำหน้าที่พิธีกรคู่กับปัญญา นิรันดร์กุล มากว่า 22 ปี ด้วยเหตุผลว่า ถึงจุดอิ่มตัว และไม่มีบทบาทมากนัก เนื่องจากนักแสดงใหม่ ๆ ได้แย่งบทบาทสำคัญไป และยืนยันว่าเธอมิได้มีปัญหากับบมจ.เวิร์คพอยท์ หรือปัญหาด้านสุขภาพแต่อย่างใด จนวันที่ 14 กุมภาพันธ์ พ.ศ. 2556 มยุราและปัญญาได้พบและปรับความเข้าใจกัน แต่เธอก็คงปฏิเสธที่จะกลับไปเป็นพิธีกรรายการชิงร้อยชิงล้าน
===อุบัติเหตุ===
ต้นเดือนพฤศจิกายน 2522 มยุราได้เดินทางไปเปิดตัวภาพยนตร์เรื่อง "ล่านรก" และถ่ายทำ ที่จังหวัดกำแพงเพชร เช้ามืดวันที่ 2 พฤศจิกายน พ.ศ. 2522 มยุราเดินทางกลับกรุงเทพโดยอาศัยรถมากับ อุเทน บุญยงค์ และมีคุณแม่ของมยุรา นั่งมาด้วย เมื่อมาถึงแยกนครหลวง จังหวัดพระนครศรีอยุธยา มีรถบรรทุกวิ่งออกมาจากทางแยกตัดหน้าอย่างกระชั้นชิด คนขับรถของคุณอุเทน ได้หักหลบทำให้รถเสียหลักพลิกคว่ำ มยุราได้รับบาดเจ็บสาหัส ถูกนำตัวส่งโรงพยาบาลพระนครศรีอยุธยา และพ้นขีดอันตรายในเวลาต่อมา อุบัติเหตุในครั้งนั้นทำให้มยุราต้องตัดมดลูกทิ้งเพราะบอบช้ำมากและเสี่ยงต่อการเป็นโรคมะเร็ง
หลังจากพักรักษาตัวสักระยะหนึ่ง มยุรากลับมาแสดงละครอย่างจริงจัง (ภาพยนตร์ยังคงแสดงอยู่บ้างแต่เป็นบทรอง) ละครที่สร้างชื่อเสียง เช่น แก้วกลางดง (คู่อนุสรณ์ เตชะปัญญา), ถนนไปดวงดาว (คู่นพพล โกมารชุน), ด้วยปีกของรัก (คู่อนุสรณ์ เตชะปัญญา), ผู้หญิงคนนั้นชื่อบุญรอด (คู่ปิแอร์ เดอลาลองก์), บ้านสอยดาว (คู่ธงไชย แมคอินไตย), เก้าอี้ขาวในห้องแดง (คู่นพพล โกมารชุน), คลื่นเสน่หา (คู่นพพล โกมารชุน) ฯลฯ
== ชีวิตส่วนตัว ==
===สุขภาพ===
เมื่อคราวประสบอุบัติเหตุเมื่อปี 2522 เธอได้รับการถ่ายเลือดปริมาณมากจากผู้บริจาค ทำให้เธอได้รับเชื้อไวรัสตับอักเสบซี เธอเข้ารับการรักษาด้วยยาทุกสัปดาห์ เป็นเวลาประมาณ 1 ปี จึงหายเป็นปกติ แต่ระหว่างนั้นเธอก็มีอาการคุ้มดีคุ้มร้าย ซึ่งเป็นผลจากยาที่ใช้ในการรักษา ด้วยอารมณ์ที่เกรี้ยวกราดทำให้คนใกล้ชิดและลูกจ้างได้รับผลกระทบ
===ครอบครัว===
มยุราสมรสกับธาดา เศวตศิลา เมื่อวันที่ 18 พฤษภาคม 2527 ไม่มีบุตร-ธิดาด้วยกัน ทั้งนี้ เป็นผลจากการผ่าตัดของเธอหลังประสบอุบัติเหตุทางรถยนต์ก่อนหน้า แต่เธอก็รับบุตรของน้องชายเธอมาเป็นบุตรสาวบุญธรรมและให้ใช้นามสกุลเศวตศิลาของสามี  ชื่อ ณัชชา เศวตศิลา 
== ผลงานภาพยนตร์ ==
แหม่มจ๋า - สมบัติ, มยุรา, ประจวบ, ดลนภา, ชุมพร(2518)
มือปืนพ่อลูกอ่อน - สมบัติ, มยุรา, ประจวบ, ส.อาสนจินดา (2518)
กุ้งนาง - สมบัติ, มยุรา, ประจวบ, สายัณห์, ชุมพร (2519)
กระดังงากลีบทอง - สุริยา, มยุรา, มยุรฉัตร, ทาริกา, มานพ (2519)
บ่อเพลิงที่โพทะเล - สมบัติ, มยุรา, สายัณห์, ดวงดาว, ดวงใจ (2519)
ไอ้ตีนโต - กรุง, มยุรา, สมภพ (2520)
สิงห์สำออย - สมบัติ, มยุรา, ครรชิต, สุริยา, ประจวบ, ลักษณ์, ทาริกา (2520)
เงินคือพระเจ้า นาท, มยุรา, นิรุตติ์, สายัณห์, เมตตา, โขมพัสตร์ (2520)
สิงห์รถบรรทุก - สมบัติ, มยุรา, นิรุตติ์, มัตติกา (2520)
แม่ดอกกัญชา - สมบัติ, มยุรา, สุริยัน, ประจวบ, ส.อาสนจินดา, ลักษณ์ (2520)
ไอ้คุณเฉิ่ม - กรุง, สรพงศ์, มยุรา, เนาวรัตน์, สายัณห์, ครรชิต, ทาริกา, บู๊, ชูศรี, ล้อต๊อก, สมศักดิ์ (2520)
ชื่นชีวานาวี - ไพโรจน์, มยุรา, เศรษฐา, สมควร, เมตตา, ล้อต๊อก, มารศรี (2520)
ทรามวัยใจเด็ด - สรพงศ์, มยุรา, เศรษฐา, ล้อต๊อก, ชูศรี, สมศักดิ์ (2520)
อะไรกันวะ - กรุง, ล้อต๊อก, พิศมัย, นัยนา, มยุรา, ดวงชีวัน, นิรุตติ์ (2521)
7 อาถรรพ์ - กรุง, มยุรา, สมภพ, ดวงนภา, สมควร, รัตนาภรณ์ (2521)
วัยรุ่นจอมคะนอง - สรพงศ์, พิศมัย, มยุรา, เนาวรัตน์, ยอดชาย, นิรุตติ์, มารศรี (2521)
มือปืนสติเฟื่อง - กรุง, มยุรา, สมภพ, สุพรรณี, รัตนาภรณ์ (2521)
ไอ้ 8 นิ้ว - สรพงศ์, มยุรา, สุริยา, นิภาพร, อดุลย์ (2521)
วัยแตกเปลี่ยว - สรพงศ์, มยุรา, ดอน, เศรษฐา, ลลนา (2521)
รักระแวง - สรพงศ์, มยุรา, ดวงใจ, เศรษฐา, ชูศรี, มารศรี (2521)
นักล่าผาทอง - กรุง, สรพงศ์, มยุรา, ทัศน์วรรณ, เปียทิพย์, ไพโรจน์, สะอาด, เปียทิพย์, ดวงใจ, มารศรี, ฉัตร (2521)
ซุปเปอร์ลูกทุ่ง กรุง, มยุรา, ล้อต๊อก, บู๊, มาลี, พงษ์ลดา (2521)
จ้าวธรณี - สมบัติ, นาท, สิงหา, มยุรา ,เนาวรัตน์ ,ทานทัต (2521)
เท่งป๊ะต๊ะติ้งโหน่ง - เด่น, เด๋อ, เทพ, มยุรา, พจนีย์, รัชนู (2521)
ลาบเลือด - สมบัติ, มยุรา, ไพโรจน์, ดวงใจ, ฤทธิ์, มานพ (2522)
ยอดหญิงต๊ะติ้งโหน่ง - เด๋อ, ดี๋, มยุรา ,วิยะดา, ล้อต๊อก (2522)
มนต์เพลงลูกทุ่ง - กรุง, พิศมัย, นัยนา, มยุรา (2522)
กู่แก้วนางคอย - สรพงษ์, นันทนา, มยุรา (2522)
รักพี่ต้องหนีพ่อ - กรุง, มยุรา, ภาวนา, สิงหา, เมตตา, ล้อต๊อก, สมพงษ์, (2522)
จากครูด้วยดวงใจ - สรพงศ์, ลลนา, มยุรา, เศรษฐา, ดวงใจ, สมศักดิ์, มารศรี, ทัศน์วรรณ, ดอน, บู๊, รุจิรา, ชูศรี (2523)
ช้ำเพราะรัก - วิฑูรย์, มยุรา ,นิรุตติ์ ,ทาริกา ,เดือนเต็ม (2523)
สู้อย่างสิงห์ - กรุง, อุเทน, มยุรา, เรวดี (2523)
สิงห์แม่น้ำแคว - กรุง, อุเทน, มยุรา, เรวดี (2523)
7 ป่าช้า - พอเจตน์, สุพรรษา, มยุรา, สมภพ, ล้อต๊อก, สมพงษ์, ชูศรี (2523)
รักกันลั่นเปรี้ยง - ล้อต๊อก, เด๋อ, ปิยะมาศ, มยุรา, ชูศรี (2524)
ค่าของคน - พิศาล, เนาวรัตน์, อนุสรณ์, ธิติมา, มยุรา, พิราวรรณ (2524)
รักครั้งสุดท้าย - สรพงศ์, เนาวรัตน์, นพพล, มยุรา, พิศมัย, จุรี, ชูศรี (2524)
ตามรักตามฆ่า - สรพงศ์, โกวิท, สุพรรษา, เนาวรัตน์, มยุรา, พิศมัย, นพพล, เศรษฐา, ลักษณ์, ฤทธิ์ (2525)
วัยสะรุ่น - สมบัติ, มยุรา, ล้อต๊อก, ชูศรี (2525)
สะใภ้ตีนแดง - ทูน, เนาวรัตน์, มยุรฉัตร, ประจวบ, มยุรา (2525)
นักเลงโตเมืองอีสาน - สรพงศ์, เนาวรัตน์, นาท, มยุรา, พอเจตน์, ลักษณ์, เกชา, บู๊ (2525)
นางแมวป่า - เกรียงไกร, จารุณี, มยุรา, ปรัชญา (2525)
แว่วเสียงนางพราย - สรพงศ์, อาภาพร, มยุรา, ลักษณ์, เด๋อ (2525)
แววมยุรา - สรพงศ์, จารุณี, นาท, มยุรา, ธิติมา, พูนสวัสดิ์, มารศรี, ดี๋, บู๊ (2525)
เพชฌฆาตหน้าเป็น - สรพงศ์, วีนัส, พอเจตน์, วิฑูรย์, มยุรา, โกวิท, อุเทน, เศรษฐา, เปียทิพย์, ครรชิต, ศิริ (2525)
สะใภ้ลูกทุ่ง - ทูน, เนาวรัตน์, อนุสรณ์, มยุรา ,ส.อาสนจินดา, พงษ์ลดา (2525)
คนึงหา - ทูน, เนาวรัตน์, มยุรา, สายัณห์, ดี๋, ดอน (2525)
หล่อลากดิน - ทูน, เนาวรัตน์, ลักษณ์, มยุรา, ไพรวัลย์ (2525)
แม่หัวลำโพง - สรพงศ์, นาท, อภิรดี, มยุรา, วิยะดา, ล้อต๊อก, รอง, เด๋อ (2526)
เล่นไม่ยาก - ไกรสร, เนาวรัตน์, เด๋อ, ดู๋, ดี๋, ล้อต๊อก, มยุรา, สมควร, สีเทา, มาลี (2526)
แก้วขนเหล็ก - ทูน, อภิรดี, สมภพ, มยุรา, ปรัชญา, พรพรรณ (2526)
เห่าดง - สรพงศ์, ม.ล.สุรีย์วัล, โกวิท, นาท, มยุรา, อรัญญา, เศรษฐา, ครรชิต, เปียทิพย์, อัญชลี, อุเทน, มารศรี, ศิริ (2526)
เงิน เงิน เงิน - เกรียงไกร, อภิรดี, ล้อต๊อก, มยุรา, อโนเชาว์, เศรษฐา, พิศมัย, เด๋อ, ดี๋, วิยะดา (2526)
ลำพูนดำ - สรพงศ์, อภิรดี, นาท, มยุรา, โกวิท, ธิติมา, สมจินต์, สมศักดิ์, เปียทิพย์, สุเชาว์ (2526)
พยัคฆ์ทมิฬ - สรพงศ์, อภิรดี, นาท, โกวิท, พอเจตน์, มยุรา, พิภพ (2526)
หุ่น - สมภพ, มยุรา, ศิริ, โกร่ง (2527)
คาดเชือก - สรพงศ์, มล.สุรีวัล, นิรุตติ์, มยุรา, มานพ, สมจินต์, ศรินทิพย์, ชาลี, ฉัตร, สมศักดิ์, ดี๋, เป็ด (2527)
โคตรคนจริง - สรพงศ์, จารุณี, มยุรา, พอเจตน์, มานพ, วิยะดา, บู๊ (2527)
บ้านสาวโสด ทูน, ปิยะมาศ, พิศมัย, เมตตา, มยุรา, สมควร, พงษ์ลดา (2527)
วันนั้นคงมาถึง - เกรียงไกร, จารุณี, มยุรา, นิรุตติ์, พิศมัย (2527)
เนื้อคู่ - สรพงศ์, เนาวรัตน์, อภิชาติ, มยุรา, ธิติมา, สมภพ, นิภาพร, รอง, รัตนาภรณ์, บู๊ (2528)
หลังคาแดง - ธงไชย, จินตหรา, มยุรา, อัจฉราพรรณ, ชลประคัลภ์, ธิติมา, ล้อต๊อก, สุเชาว์ (2530)
รักจ๋ามาแล้วจ้ะ - สันติสุข, จินตหรา, มยุรา, เกรียงไกร, วัชระ, เกียรติ, สุเชาว์, ธงชัย, ศิวะ (2530)
พ่อปลาไหล แม่พังพอน - สันติสุข, พิศาล, มยุรา, ศศิมาภรณ์, นิรุตติ์, วันทิพย์, ล้อต๊อก, ท้วม, บู๊, พูนสวัสดิ์ (2531)
เพราะว่าฉันรักเธอ - เสกสรร, ลลิตา, เกียรติ, วทัญญู, สุเทพ, มยุรา, เด่น (2531)
ทองประกายแสด - สันติสุข, รอน, ตฤณ, ชุดาภา, มยุรา, ดวงตา, มยุรฉัตร, ญาณี, บู๊, สุลาลีวัลย์, ชูศรี, ไกรลาศ, สมชาย (2531)
พริกขี้หนูกับหมูแฮม - ขจรศักดิ์, จันทร์จิรา, มยุรา, ชนาภา (2532)
เวลาในขวดแก้ว - นฤเบศร์, วาสนา, ปวีณา, จิตโสภิณ, มยุรา, จรัล, กำธร (2534)
ฝากฝันไว้เดี๋ยวจะเลี้ยวมาเอา - นฤเบศร์, กวินนา, วิทิต, ปราบ, ศิตา, ไพบูลย์เกียรติ, มยุรา, เกรียงไกร, ชุดาภา, สมพงษ์ (2535)
บนถนนคนนอนเปล - บิลลี่, สิเรียม, รุ้งทอง, ธิติมา, มยุรา, ท้วม (2535)
ตุ๊ ต๊ะ ต๋อม แต๋ม สุภาพบุรุษตัว ต - สมชาย, ศรัณย์, นันทวัฒน์, ศราวุธ, สายธาร, มยุรา, เศรษฐา (2537)
เรือนมยุรา - ศรัณยู, นุสบา, รุจน์, นุติ, บรรเจิดศรี, มยุรา (2539)
โหน่ง เท่ง นักเลงภูเขาทอง - โหน่ง, เท่ง, สีเทา, ครรชิต, ปัญญา, มยุรา, หม่ำ (2549) (นักแสดงรับเชิญ)
== ผลงานละคร ==
กุลปราโมทย์ (ช่อง 3) (ปี 2522)
ฝ้ายแกมแพร (ช่อง 5) ภิญโญ, มยุรา, เศรษฐา, ดวงดาว (ปี 2522)
โบตั๋น (ช่อง 3) นาท, มยุรา, ทาริกา (ปี 2523)
แก้วกลางดง (ช่อง 3) อนุสรณ์, มยุรา, รอง (ปี 2523)
เทวรูปแมว (ช่อง 7) (ปี 2523)
ค่าแห่งความรัก (ช่อง 9) (ปี 2523)
แก้วในตม (ช่อง 9) (ปี 2523)
เรือมนุษย์ (ช่อง 5) (ปี 2523)
พล นิกร กิมหงวน (ช่อง 5) วิฑูรย์, เศรษฐา, รอง, อุทุมพร, มยุรา, อัญชลี, รัตนาภรณ์, ท้วม (ปี 2524)
ธนูทอง(ช่อง 3) พิศาล, ลลนา, มยุรา (ปี 2524)
ไฟโชนแสง (ช่อง 5) (ปี 2524)
แฝดล่องหน (ช่อง 7) (ปี 2524)
โดมทอง (ช่อง 3) (ปี 2524)
รจนายอดรัก (ช่อง 3) (ปี 2524)
รอยลิขิต (ช่อง 5) (ปี 2524)
คลื่นเสน่หา (ช่อง 3) นพพล, มยุรา, อนุสรณ์, เดือนเต็ม, สมภพ, มยุรฉัตร (ปี 2525)
ถนนไปดวงดาว (ช่อง 3) (ปี 2525)
ด้วยปีกของรัก (ช่อง 3) (ปี 2525)
พรุ่งนี้ฉันจะรักคุณ (ช่อง 3) (ปี 2525)
คลื่นเสน่หา (ช่อง 3) (ปี 2526)
อีแตน (ช่อง 3) อนุสรณ์ เตชะปัญญา, อรสา พรหมประทาน, อดุลย์ ดุลยรัตน์, มยุรา ธนะบุตร, วิยะดา อุมารินทร์, นาถยา แดงบุหงา (ปี 2526)
พ่อปลาไหล (ช่อง 3) นิรุตติ์ ศิริจรรยา, มยุรา ธนะบุตร, เศรษฐา ศิระฉายา, ส.อาสนจินดา, เมตตา รุ่งรัตน์ (ปี 2526)
สุดหัวใจ (ช่อง 3) (ปี 2526)
เสื้อสีฝุ่น (ช่อง 5) (ปี 2526)
เยี่ยมวิมาน (ช่อง 3) (ปี 2526)
สองหญิง (ช่อง 5) (ปี 2526)
แผลหัวใจ (ช่อง 3) (ปี 2526)
สะใภ้ตีนแดง (ช่อง 3) อนุสรณ์ เดชะปัญญา, มยุรา ธนะบุตร, วิยะดา อุมารินทร์ (ปี 2526)
ผู้หญิงคนนั้นชื่อบุญรอด (ช่อง 7) (ปี 2526)
เก้าอี้ขาวในห้องแดง (ช่อง 3) ยุรนันท์ ภมรมนตรี, นพพล โกมารชุน, ศรัณยู วงศ์กระจ่าง, มยุรา ธนะบุตร, อุทุมพร ศิลาพันธุ์, ชลิต เฟื่องอารมย์ (ปี 2527)
ความรักสีดำ (ช่อง 3) (2527)
รักริมทาง(ช่อง 9) (ปี 2527)
บ้านสอยดาว (ช่อง 7) ธงไชย แมคอินไตย์, มยุรา ธนะบุตร, ศรัณยู วงศ์กระจ่าง, อุทุมพร ศิลาพันธุ์, ผุสรัตน์ ดารา, ญาณี จงวิสุทธิ์ (ปี 2527)
เมื่อรักร้าว (ช่อง 9) ยุรนันท์ ภมรมนตรี, มยุรา ธนะบุตร, ธงไชย แมคอินไตย์, นาถยา แดงบุหงา, รัตนาภรณ์ อินทรกำแหง, สมควร กระจ่างศาสตร์ (ปี 2527)
เศรษฐีลูกทุ่ง (ช่อง 9) (ปี 2527)
ลายดอกรัก (ช่อง 9) (ปี 2527)
เมื่อตะวันลับไม้ (ช่อง 5) (ปี 2527)
เบญจรงค์ห้าสี (ช่อง 3) (ปี 2528)
สายรุ้ง (ช่อง 3) (ปี 2528)
เขยบ้านนอก (ช่อง 5) (ปี 2528)
มัสยา (ช่อง 7) (ปี 2528)
ดอกรักสีรุ้ง (ช่อง 3) (ปี 2528)
เนื้อนาง (ช่อง 7) ธงไชย แมคอินไตย์, นิรุตติ์ ศิริจรรยา, พิศาล อัครเศรณี, นพพล โกมารชุน, มยุรา ธนะบุตร (ปี 2529)
พระจันทร์แดง (ช่อง 3) (ปี 2529)
รักติดลบ (ช่อง 3) (ปี 2529)
โซ่เกียรติยศ (ช่อง 3) สมภพ เบญจาธิกุล, มยุรา ธนะบุตร, เดือนเต็ม สาลิตุล, กิตติยา โลหะพรรณ, เศรษฐา ศิระฉายา (ปี 2529)
ไฟไม่มอดเชื้อ (ช่อง 7) (ปี 2529)
หัวใจใยแพร (ช่อง 3) (ปี 2530)
เดชแม่ยาย (ช่อง 5) นิรุตติ์ ศิริจรรยา, มยุรา ธนะบุตร, เศรษฐา ศิระฉายา (ปี 2530)
หนุ่มทิพย์ (ช่อง 7) (ปี 2530)
ฟ้าต่ำ(ช่อง 3) (ปี 2530)
ตุ๊กตา (ช่อง 7) (ปี 2531)
เลขานินทานาย (ช่อง 3)(ปี 2531)
นายจ๋าเลขาขอโทษ (ช่อง 3) (ปี 2531)
แรงเงา (ช่อง 3) (ปี 2531)
ผัวรสมะนาว (ช่อง 3) (ปี 2531)
คนละฝา หลังคาเดียว (ช่อง 5) (ปี 2531)
กว่าจะถึง(ท่า)พระจันทร์ (ช่อง 9) (ปี 2532)
สงครามเงิน (ช่อง 7) (ปี 2532)
บ้านไม่รู้โรย (ช่อง 9) (ปี 2532)
หงส์ทอง (ช่อง 7) (ปี 2533)
โหด เลว อ้วน (ช่อง 3) ศรัณยู, เพ็ญ, ปัญญา, มยุรา, อรุณ, เกียรติ, สุลาลีวัลย์ (2533)
กะลาก้นครัว (ช่อง 7) สรพงศ์, กมลชนก, มยุรา, จอนนี่, พูนสวัสดิ์, ปทุมวดี, สุลาลีวัลย์, เมตตา (ปี 2534)
ป่ากามเทพ (ช่อง 3) (ปี 2534)
พายุอารมณ์ (ช่อง 3) (ปี 2536)
ไม่มีสวรรค์สำหรับคุณ (ช่อง 3) สรพงศ์, พีท, มยุรา, สลักจิต, โกวิท (ปี 2537)
กระเช้าสีดา (ช่อง 3) ยุรนันท์, บุษกร, มยุรา, กรรชัย, สมบัติ, พิศมัย, ภานุเดช, พงษ์ลดา, ณัฐนี (ปี 2537)
ม่ายค่ะ (ช่อง 5) (ปี 2537)
ครึ่งของหัวใจ (ช่อง 3) บุญพิทักษ์, ต้น, พิศาล, มยุรา, เศรษฐา, ราม, ไปรมา (ปี 2538)
พิษพยาบาท (ช่อง 3) (ปี 2538)
เยี่ยมวิมาน (ช่อง 3) จอนนี่, ซอนย่า, ชาเลต, วาสนา, มยุรา, เพ็ญพักตร์, ชรัส, จุรี, ญาณี, อัจฉราพรรณ (ปี 2539)
ตะวันยอแสง (ช่อง 3) ศรัณยู, ซอนย่า, อภิชาติ, ศรัณย์, อนุสรณ์, มยุรา, พิจิตตรา, จารุณี, ปวีณา, กษาปณ์, เอก, ขวัญฤดี, จุฑามาศ, นภัสกร (ปี 2540)
รักแท้แค่ขอบฟ้า (ช่อง 3) ศักดิ์สิทธิ์, คัทลียา, สันติสุข, มยุรา, โอลิเวอร์, ไพโรจน์, เมตตา, อรสา (ปี 2540)
ดอกฟ้าทะโมนกับโจรกระจอก (ช่อง 3) ทูน, ชไมพร, อัจฉราพรรณ, รัญญา, มยุรา, สมเกียรติ (ปี 2543)
เขยซ่าส์ พ่อตาแสบ (ช่อง 5) (ปี 2544)
สะใภ้ทอร์นาโด (ช่อง 7) สรพงศ์, ภัทรพล, สุวนันท์, มยุรา, ภัคจีรา, สุเชาว์ (ปี 2548)
เจ้าแม่จำเป็น (ช่อง 5) ณวัฒน์, คีรติ, รัชย์ณมนทร์ , มยุรา, กันต์ดนย์, พิชญ์นาฏ, ญาณี, เกรียงไกร (ปี 2555) รับบท คุณนายฉายตะวัน
รักจัดเต็ม (ช่อง 3) (ปี 2556 - 2558)
สามีตีตรา (ช่อง 3) ธนวรรธน์, ไลลา, วรัทยา, มยุรา, จริยา, สันติสุข, พิจิตรา (ปี 2557) รับบท เนื้อแพร
ทรายสีเพลิง (ช่อง 3) เศรษฐา, อารยา, ณัฐวุฒิ, ชาคริต, นิษฐา, มยุรา, ดิลก, พิศมัย, มยุรฉัตร, ดวงใจ, โฉมฉาย (ปี 2557) รับบท เสาวนีย์
สลักจิต (ช่องวัน 31) ศรราม, เต็มฟ้า, พิมพ์มาดา, ชลวิทย์, นิรุตติ์, ภูธเนศ, มยุรา, เพ็ญพักตร์, ชไมพร, พิมพ์พรรณ, อัญชสา, อัศนัย, ศรุต (ปี 2559) รับบท หม่อมภาคี
Club Friday The Series 7 เหตุเกิดจากความรัก ตอน รักต้องเลือก (ช่อง จีเอ็มเอ็ม 25) (ปี 2559) รับบท อัจฉรา
รูปทอง (จีเอ็มเอ็ม 25) วรเวช, ปฐมพงศ์, มยุรา, จริญญา, สุทัตตา, อัครวุฒิ, โฉมฉาย, อำภา, วาสนา, ศุกล (ปี 2561) รับบท อำพัน
สองนรี (ช่อง 7) ธันวา, พีชญา, สพล, มยุรา, พงศกร, ปภาดา, พูลภัทร, อติรุจ, สุภาพร, ภูธฤทธิ์, รชยา, ดิลก, อธิวัฒน์, สุธิตา, วิยะดา, กันตา, วสุ (ปี 2562) รับบท ปรียา
เพลิงนาง (อมรินทร์ทีวี) เฌอมาลย์, ปุณยาพร, ยุรนันท์, ปีเตอร์, มยุรา, อินทัช, ศรุต, ดิลก, อรอนงค์, ณัฏฐธิดา (ปี 2563) รับบท พรรณอร
เจ้าสาวยืนหนึ่ง (ช่องวัน 31) วีริณฐ์ศรา, เศรษฐพงศ์, มยุรา, ณัชพัณณ์, ชุติมา, ลำไย, ลำเพลิน, ณัฐวัฒน์, พศุฑย์, ปาณิสรา, อนันต์ (ปี 2565) รับบท นิสา
เจ้าสาวในสายลม (ช่องวัน 31) อัษฎาพร, เอสเธอร์, ศรัณย์, วฤษฎิ์, วศิน, พฤกษ์, เจณิสตา, บุศรินทร์, คลาวเดีย, อมีนา, มยุรา, ชนานา (ปี 2567)
*
=== มิวสิกวิดีโอ ===
สามสิบยังแจ๋ว ยุรนันท์ ภมรมนตรี (2533)
มยุรา -  ซูซู (2533)
=== ผลงานเพลง ===
จูบเย้ยจันทร์ ยุรนันท์ ภมรมนตรี feat. มยุรา เศวตศิลา
=== คอนเสิร์ต ===
คอนเสิร์ต เกาเหลาธงไชย (ไม่งอก) (2531)
== รางวัลเกียรติยศทางการแสดง ==
รางวัลทีวีตุ๊กตาทองมหาชน หนังสือพิมพ์บ้านเมือง นักแสดงนำหญิงยอดเยี่ยมปี 2524 จากละคร "รอยลิขิต"
รางวัลตุ๊กตาทอง พระสุรัสวดี นักแสดงประกอบหญิงยอดเยี่ยมปี 2531 จากภาพยนตร์ "พ่อปลาไหล แม่พังพอน"
รางวัลชมรมวิจารณ์บันเทิง ผู้แสดงสมทบหญิงยอดเยี่ยมปี 2534 จากภาพยนตร์ "เวลาในขวดแก้ว"
== รางวัลเกียรติยศทางพิธีกร ==
รางวัลเมขลา ผู้ดำเนินรายการหญิงดีเด่นปี 2530 จากรายการ " 7 สีคอนเสิร์ต"
รางวัลเมขลา ผู้ดำเนินรายการหญิงดีเด่นปี 2537 จากรายการ "ชิงร้อยชิงล้าน"
รางวัลโทรทัศน์ทองคำ ผู้ดำเนินรายการหญิงดีเด่นปี 2537 จากรายการ "ชิงร้อยชิงล้าน"
รางวัล VOTE AWARDS พิธีกรหญิงในใจผู้ฟังปี 2537 จากรายการ "ชิงร้อยชิงล้าน"
รางวัลรางวัลเทพทอง บุคคลดีเด่นด้านวิทยุโทรทัศน์ปี 2542 จากรายการ "ชิงร้อยชิงล้าน"
รางวัล TOP AWARDS 2000 พิธีกรหญิงยอดเยี่ยมปี 2543 จากรายการ "ชิงร้อยชิงล้าน"
TV GOSSIP AWARDS 2006 รางวัลผลโหวตสูงสุดประเภทพิธีกรหญิงยอดนิยม 2549 จากรายการ "ชิงร้อยชิงล้าน"
TV GOSSIP AWARDS 2007 รางวัลผลโหวตสูงสุดประเภทพิธีกรหญิงยอดนิยม 2550 จากรายการ "ชิงร้อยชิงล้าน"
รางวัลเมขลา ผู้ดำเนินรายการหญิงเมขลามหานิยมแห่งปี 2555 จากรายการ ชิงร้อยชิงล้าน ซันไชน์ เดย์
== ผลงานพิธีกรรายการโทรทัศน์ ==
7 สีคอนเสิร์ต (2529 - 2536)
ชิงร้อยชิงล้าน (17 มกราคม 2533 - 28 ตุลาคม 2555)
7 สีฟรีสไตล์
แซทสตาร์
โชคติดปุ่ม
เม้าท์เขย่าครัว
สบาย สไตล์ มยุรา
เม้าท์ทูเม้าท์
เปิดอก (2536 - 2539)
ระเบิดเถิดเทิง (7 มกราคม 2539 - 8 เมษายน 2544)
เกมจารชน (16 มีนาคม 2541 - 28 มีนาคม 2548)
มยุรา มอร์นิ่ง เมาท์
77-40-ก้าว (2540)
ใครผิดยกมือขึ้น (2544)
คนอึดบันทึกโลก (2544 - 2545)
ครัวตัวเอ้ (1 ตุลาคม 2548 - 28 มกราคม 2550)
ชมรมขนหัวลุก
ชัยบดินทร์โชว์
รอบรู้คู่ซันไลต์
นี่สิ ช่อง 9
ตุ๊กตาสาธุ
บ้านสุดสัปดาห์
นะคะ
เสน่ห์แม่บ้าน
หมอดูเพลงดัง
มท. 1 จัดระเบียบบ้าน (2546)
คิทเช่นโชว์
อร่อยครบสูตร ออกอากาศทาง ช่อง 5 (4 มกราคม พ.ศ. 2554 - ปัจจุบัน)
มยุราครบสูตร ออกอากาศทาง ช่อง 5 (4 มกราคม พ.ศ. 2560 - ปัจจุบัน)
เพลงติดดาว พ.ศ. 2547 - 2551 ออกอากาศทาง ไอทีวี พ.ศ. 2551 - ปัจจุบัน ออกอากาศทาง ช่องแฟนทีวีและจีเอ็มเอ็ม แชนแนล
กิ๊กดู๋สงครามเพลง เงินล้าน ออกอากาศทาง ช่อง 7 (รับเชิญเป็นกรรมการตัดสิน) (11 พฤศจิกายน พ.ศ. 2555 - ปัจจุบัน)
พราว ไนท์ ออกอากาศทาง ช่อง 9 (4 มกราคม 2556 - 26 ธันวาคม 2557)
ตื่นมาคุย ออกอากาศทาง ช่อง 9 (19 มีนาคม 2556 - 14 มกราคม 2558)
ซุปเปอร์เมีย ออกอากาศทางช่องแฟนทีวี และจีเอ็มเอ็ม แชนแนล (พ.ศ. 2556 - ปัจจุบัน)
Smart Lady Thailand (พ.ศ. 2556)
วันท้าดวง Horo Game (พ.ศ. 2558)
น้ำพริกถ้วยใหม่ ช่อง 7 (3 ตุลาคม พ.ศ. 2557 - 27 มีนาคม พ.ศ. 2558)
เจ็ดสะระตี่ ช่อง 7 (2 พฤศจิกายน พ.ศ. 2558 - 1 กรกฎาคม พ.ศ. 2559)
คุยเพลินเมืองไทย ช่อง 8
Dream Song ร้องสร้างฝัน  ช่อง 8
พิธีกรการประกวดนางสาวไทยประจำปี 2531-2538  ช่อง 7
== งานเขียน ==
หนังสือหลากชีวิต สบาย สไตล์ มยุรา (พ.ศ. 2543)
BEAUTY diary
มหัศจรรย์ชีวิต มยุรา เศวตศิลา (พ.ศ. 2555)
===ซิทคอม===
7 สี ฟรีสไตล์
วิก 07 (รับเชิญ)
ม่ายค่ะ (พ.ศ. 2537) รับบท มนพร
ระเบิดเถิดเทิง รับบท กุ่ย (บัวฟัด แฉะกระโทก) เล่นทั้งหมด 4 ตอน
วงษ์คำเหลา เดอะซีรีส์ รับบท กิมฮวย (รับเชิญ)
== อ้างอิง ==
== แหล่งข้อมูลอื่น ==
คอลัมน์ รู้ไปโม้ด
ชาวไทยเชื้อสายไหหลำ
ชาวไทยเชื้อสายมอญ
สกุลเศวตศิลา
นักแสดงหญิงชาวไทยเชื้อสายจีน
นักแสดงละครโทรทัศน์หญิงชาวไทย
ผู้มีชื่อเสียงทางโทรทัศน์ชาวไทย
นักแสดงภาพยนตร์หญิงชาวไทย
นักแสดงหญิงชาวไทยในศตวรรษที่ 20
นักแสดงหญิงชาวไทยในศตวรรษที่ 21
นางแบบไทย
พิธีกรชาวไทย
ยูทูบเบอร์ชาวไทย
ชิงร้อยชิงล้าน
บุคคลจากสถาบันบัณฑิตพัฒนศิลป์